Centrum voľného času, Námestie slobody 1736/48, 066 01 Humenné

 Usmernenie riaditeľa Centra voľného času 1736/48, Humenné

k poplatkom v školskom roku 2024/2025

# Základná časť

**Pôsobnosť usmernenia**

Usmernenie upravuje výšku, postup a náležitosti prijímania poplatkov v Centre voľného času, Námestie slobody 1736/48, Humenné.

**Podklady čerpania pre usmernenie**

Výška úhrady v školskom roku 2024/2025 je v súlade so znením Všeobecne záväzného nariadenia mesta Humenné č.195/2023 o určení výšky príspevku na čiastočnú úhradu nákladov

v školách a v školských zariadeniach, ktorých zriaďovateľom je mesto Humenné (nariadenie o určení výšky príspevku v školách a školských zariadeniach).

Mestské zastupiteľstvo v Humennom v zmysle § 6 ods. 1 zákona SNR č. 369/1990 Zb. o obecnom zriadení v znení neskorších predpisov a podľa § 28 ods. 5, § 49 ods. 4, § 114 ods. 6, § 116 ods. 6, § 117 ods. 7, § 140 ods. 9 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých predpisov sa uznieslo na tomto Všeobecne záväznom nariadení, kde podľa článku 7 uvedenej právnej normy je výška čiastočnej úhrady nákladov v CVČ v školskom roku 2024/2025 nasledovná:

Výška príspevku na čiastočnú úhradu nákladov na činnosť centra voľného času sa určuje mesačne pre :

1. Výška príspevku na čiastočnú úhradu nákladov na činnosti centra voľného času sa určuje mesačne pre:

 a) dieťa a študenta vo veku od 4 do 25 rokov veku s trvalým pobytom na území mesta Humenné 5,- eur s poskytnutím finančných prostriedkov na mzdy a prevádzku od zriaďovateľa. Pri odovzdaní vzdelávacieho poukazu na činnosť centra voľného času sa výška príspevku znižuje na 2,50 eur,

 b) inú dospelú osobu od 18 do 30 rokov veku s trvalým pobytom na území mesta Humenné 15,- eur mesačne,

 c) dieťa a študenta vo veku od 4 do 25 rokov, inú dospelú osobu od 18 do 30 rokov veku s trvalým pobytom na území mesta Humenné bez poskytnutia finančných prostriedkov na mzdy a prevádzku od zriaďovateľa vo výške 1/10 jednotkového koeficientu na jedného žiaka, poslucháča, študenta alebo dieťa stanoveného MFSR podľa septembrovej prognózy aktuálneho roka na nasledujúci rok,

d) dieťa do 15 rokov veku s trvalým pobytom mimo územia mesta Humenné vo výške 1/10 jednotkového koeficientu na jedného žiaka, poslucháča, študenta alebo dieťa stanoveného MFSR podľa septembrovej prognózy aktuálneho roka na nasledujúci rok. Ak obec, v ktorej má dieťa trvalý pobyt poskytne finančné prostriedky na mzdy a prevádzku na dieťa v plnej výške, uhradí zákonný zástupca dieťaťa príspevok v zmysle písm. a). Ak obec, v ktorej má dieťa trvalý pobyt neposkytne finančné prostriedky na mzdy a prevádzku na dieťa určené týmto VZN v plnej výške, rozdiel medzi stanovenou výškou a výškou, ktorú poskytne obec, v ktorej má dieťa trvalý pobyt, uhradí zákonný zástupca dieťaťa,

 e) študenta od 15 do 25 rokov veku a inú dospelú osobu do 30 rokov veku s trvalým pobytom mimo územia mesta Humenné vo výške 1/10 jednotkového koeficientu na jedného žiaka, poslucháča, študenta alebo dieťa stanoveného MFSR podľa septembrovej prognózy aktuálneho roka na nasledujúci rok.

2. Na čiastočnú úhradu nákladov spojených s ďalšími činnosťami centra voľného času prispieva zákonný zástupca, resp. plnoletá osoba sumou vo výške čiastočného pokrytia nákladov spojených s organizovaním týchto činností. Príspevok uhrádza zákonný zástupca a dospelá osoba za každú činnosť centra voľného času samostatne, pred začatím činnosti.

**Spôsob úhrady príspevkov na čiastočnú úhradu nákladov spojených :**

**a/ pravidelnou činnosťou**

***Spôsob platby*:**

1./ Bankovým prevodom na **číslo účtu :** SK65 1100 0000 0026 24066517 - Tatra banka a.s.

 **Variabilný symbol: mesiac za ktorý sa poplatok uhrádza napr.10 /2024 (október 2024)**

 **Do správy pre príjemcu uviesť:** meno, priezvisko člena záujmovej útvaru, názov

 záujmového útvaru a mesiac alebo polrok za ktorý sa poplatok uhrádza.

2./ **Hotovosťou** do pokladne CVČ

Činnosti v záujmovom útvare sa môže záujemca zúčastňovať, len v prípade, že platba bola uhradená najneskôr do 31. októbra 2024.

V prípade neúčasti člena na ZÚ sa čiastočná úhrada nevracia.

V prípade organizovania záujmového útvaru počas neúplného kalendárneho mesiaca sa čiastočná úhrada nevracia.

V prípade nesprávne uhradenej platby je možné požiadať o vrátenie finančných prostriedkov najneskôr do 30 kalendárnych dní od zaslania platby.

Záujmové útvary sa realizujú počas pracovných dní mimo prázdnin v čase

od 1.októbra 2024 do 30. júna 2025.

V mesiaci september 2024 je možné uhradiť platbu na účet v Tatra banke a.s. alebo do pokladne pri zápise do ZÚ prostredníctvom poverenej osoby, ktorá o prevzatí úhrady vydá platiteľovi príjmový pokladničný doklad v súlade so Smernicou vedenie účtovníctva a obeh účtovných dokladov.

***Frekvencia platby:***

Z dôvodu prehľadnosti, hospodárnosti a odbúrania administratívnej záťaže uprednostňujeme nasledujúcu frekvenciu platieb nasledovne:

a/ október 2024 až december 2024, **uhradiť do 30. októbra 2024**

b/ január 2025 až jún 2025**, uhradiť do 28. februára 2025**

**b/ príležitostnou činnosťou**

**Klubová činnosť**

***Spôsob platby*:**

**číslo účtu: SK 65 1100 0000 0026 2406 6517** - príjmový účet Tatra banka a.s.,

**do poznámky:** uviesť **meno a priezvisko** člena klubu, klub , mesiac ( napr. 10/2024 , za ktorý sa poplatok uhrádza, alebo polrok za ktorý sa poplatok uhrádza napr. 10-12/2024

alebo 01-06/2025

* poplatok člen klubu od 5 rokov 10,00 € / mesiac
* poplatok člen klubu do 5 rokov 3,00 € /mesiac
* jednorazový vstup do 2 hodín 2,00 €
* jednorazový vstup – podujatie 1,00 €

***Frekvencia platby:***

**Účasť na aktivitách záujmových útvaroch alebo klubu  je podmienená uhradením poplatku.**

Každé prijatie finančných prostriedkov musí byť spojené s vystavením príjmového dokladu, ktorý má jedinečné číslo. Kópia dokladu ostáva pre platiteľa ako doklad o úhrade, ktorú si vo vlastnom záujme odloží a použije v prípade reklamácie a podobne. Odporúčame tiež vytlačiť si potvrdenie o bankovom prevode.

 PaedDr. Ľubomír Kunáš

 riaditeľ CVČ Humenné